**Hamed Hadadi** (perzijski: **حامد حدادی**; Ahvaz, 19. 5. 1985.) iranski je profesionalni košarkaš. Igra na poziciji centra, a trenutačno je član NBA momčadi Memphis Grizzliesa. Hadadi je postao prvi Iranac koji će zaigrao u NBA ligi.

Karijera
--------

### Iran

Hadadi je igrao u Iranskoj košarkaškoj Superligi za Pajkan i Saba Battery. U augustu 2007. dok je još igrao u Iranu, Hadadi je odbio ponudu srpskog prvoligaša Partizana. Sa Saba Battery osvojio je naslov azijskog klupskog prvaka 2008. godine.

### NBA

Hadadi nije izabran na NBA draftu 2004. godine, ali je pažnju NBA klubova počeo plijeniti prije početka Olimpijskih igara u Pekingu 2008.. Naime, odigrao je sjajan pripremni turnir u Salt Lake Cityu uoči Olimpijade. Iako je njegov Iran izgubio sve utakmice, Hadadi je oduševio sve skaute koji su se tada zatekli u Utahu, a dobre igre u Pekingu samo su upotpunile dojam. Bio je uvjerljivo najbolji igrač Irana u Pekingu, dok je Iran s druge strane bio uvjerljivo najgora momčad. Hadadi je imao 16,6 koševa, 11,2 skokova i 2,6 blokada u pet utakmica na Olimpijadi. Statistički je vjerojatno bio i najbolji igrač turnira, prvi skakač i bloker.

Memphis Grizzliesi su najbrže regirali od svih momčadi. U potrazi za pojačanjem ispod obruča potpisali su ugovor s Hadadijem, ali detalji ugovora nisu objavljeni u javnosti. Međutim, zbog loših odnosa vlasti u njegovoj zemlji s Amerikancima, došlo je do komplikacija, ali uspio je ishoditi dozvolu za privremeni rad u SAD-u. Na kraju su se komplikacije razriješile i Hadadi je ostao u Grizzliesima. Time je postao prvi Iranac koji je zaigrao u NBA ligi.

U prvoj pripremnoj utakmici Grizzliesa protiv Houston Rocketsa, Hadadi je postigao 4 poena za 17 minuta. U šest pripremnih utakmica prosječno je postizao 1,7 poena i 3,3 skoka po utakmici. U svojoj prvoj utakmici u NBA ligi protiv Phoenix Sunsa igrao je 4 minute, te s linije slob. bacanja postigao oba koša i sakupio jedan skok. Krajem studenoga Grizzliesi su Hadadija poslali u razvojnu D-League momčad Dakota Wizardse, da bi ga već početkom prosinca natrag vratili u svoju momčad. Sa 10 koševa, 8 skokova i jednom blokadom odigrao je utakmicu karijere i odveo svoju momčad do pobjede nad Golden State Warriorsima. U lipnju 2006. odbio je ponudu španjolskog euroligaša Barcelone u želji da se dokaže u NBA ligi, a Grizzliesi su mu ponudili novi ugovor od 1,5 milijuna dolara po sezoni koji vrijedi do 2013. goidne. Od 2013. igra za momčad Phoenix Sunsa.

NBA statistika
--------------

### Regularni dio

| Godina | Klub | Odig. uta. | Uta. poč. | Min. | 2P% | 3P% | Sl. bac.% | Skok. | Asist. | Ukr. lop. | Blok. | Poena |
| --- | --- | --- | --- | --- | --- | --- | --- | --- | --- | --- | --- | --- |
| 2008./09. | Memphis | 19 | 0 | 6.3 | .484 | .000 | .600 | 2.5 | .4 | .1 | .6 | 2.5 |
| 2009./10. | Memphis | **36** | 0 | 6.7 | .387 | .000 | **.737** | 2.1 | .3 | .0 | .4 | 1.7 |
| 2010./11. | Memphis | 31 | 0 | 5.4 | .517 | .000 | .652 | 2.2 | .2 | .1 | .4 | 2.4 |
| 2011./12. | Memphis | 35 | 0 | 5.9 | **.542** | .000 | .692 | 2.0 | .2 | .0 | .7 | 2.0 |
| 2012./13. | Memphis-Phoenix | 30 | 0 | **10.7** | .427 | .000 | .519 | **3.7** | **.4** | **.2** | **.9** | **2.8** |
| Ukupno |  | 151 | 0 | 7.0 | .463 | .000 | .632 | 2.5 | .3 | .1 | .6 | 2.2 |

Izvori
------

1. ↑  Iranski centar na rubu ostvarenja američkog sna
2. ↑  Iranski centar Hadadi u Memphisu
3. ↑  Hadadi odbio Barcelonu, ostaje u Memphisu[*mrtav link*]

Vanjske veze
------------

***Hamed Hadadi*** na Wikimedijinoj ostavi

* Profil na NBA.com
* Profil Arhivirano 2011-10-08 na Wayback Machine-u na FIBA.com
* Profil u D-League
* Profil na ESPN.com